Greiðslur Tryggingastofnunar í nóvember námu um 12,6 milljörðum króna , þar af um 2,4 milljarðar vegna staðgreiðslu skatta . Um er að ræða mánaðarlegar greiðslur vegna lífeyris og annarra greiðslna . Fjöldi viðskiptavina TR sem fékk greiðslur í nóvember er 67.988 , þar af konur 42.529 ( 63% ) og karlar 25.459 ( 37% ) . Fjölmennasti hópur viðskiptavina TR sem fengu greiðslur í nóvember eru ellilífeyrisþegar 34.792 þar af konur 19.445 ( 56% ) og karlar 15.347 ( 44% ) , en næst stærsti hópurinn eru örorkulífeyrisþegar 18.564 þar af konur 11.368 ( 61% ) og karlar 7.196 ( 39% ) . Greiðslur TR í nóvember voru tæpir 6,7 milljarðar kr. vegna ellilífeyris , um 4,5 milljarðar kr. vegna örorku og rúmur 1,4 milljarður kr. vegna annarra greiðslna . Að loknum nóvembergreiðslum þá nema heildargreiðslur TR á árinu 2019 rúmum 146 milljörðum króna , þar af um 30 milljarðar króna í staðgreiðslu .